GREEK SUPREME COURT DECISION

Decision ID: 566/2024
Decision Number: 566
Decision Year: 2024
Department: Ποινικό (ΣΤ)
Court Section: ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ ΣΤ' Ποινικό Τμήμα Συγκροτήθηκε από τους Δικαστές: Ελένη Κατσούλη, Αντιπρόεδρο του Αρείου Πάγου, Γεωργία Κατσιμαγκλή, Ελένη Μπερτσιά - Εισηγήτρια, Διονύσιο Παλλαδινό και Παναγιώτα Πασίση, Αρεοπαγίτες. Συνήλθε σε δημόσια συνεδρίαση στο Κατάστημα του στις 23 Ιανουαρίου 2024, με την παρουσία του Αντεισαγγελέως του Αρείου Πάγου Βασιλείου Παππαδά, (γιατί κωλύεται η Εισαγγελέας) και του Γραμματέως Χαράλαμπου Αθανασίου, για να δικάσει την αίτηση του αναιρεσείοντος - κατηγορουμένου Δ. Λ. του Ι., κατοίκου ..., που εκπροσωπήθηκε από τον δικηγόρο Ελευθέριο Μπριλλάκη, ο οποίος διορίστηκε δικηγόρος του με την υπ' αριθμ. 709/2023 απόφαση του Πρωτοδικείου Αθηνών, για αναίρεση της υπ' αριθμ. 3497/2023 αποφάσεως του Τριμελούς Εφετείου Κακουργημάτων Αθηνών. Το Τριμελές Εφετείο Κακουργημάτων Αθηνών, με την ως άνω απόφασή του διέταξε όσα λεπτομερώς αναφέρονται σ' αυτή, και ο αναιρεσείων - κατηγορούμενος, ζητάει την αναίρεση της αποφάσεως αυτής για τους λόγους που αναφέρονται στην από 7-11-2023 αίτησή του, που καταχωρίστηκε στο οικείο πινάκιο με αριθμό 1011/2023. Αφού άκουσε Τον Αντεισαγγελέα ο οποίος πρότεινε να απορριφθεί η κρινόμενη αίτηση αναίρεσης και τον διορισθέντα δικηγόρο του αναιρεσείοντος, που ζήτησε όσα αναφέρονται στα σχετικά πρακτικά.

Judges: Ελένη Κατσούλη, Γεωργία Κατσιμαγκλή, Ελένη Μπερτσιά - Εισηγήτρια, Διονύσιο Παλλαδινό, Παναγιώτα Πασίση

COURT COMPOSITION AND PROCEEDINGS
ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ ΣΤ' Ποινικό Τμήμα Συγκροτήθηκε από τους Δικαστές: Ελένη Κατσούλη, Αντιπρόεδρο του Αρείου Πάγου, Γεωργία Κατσιμαγκλή, Ελένη Μπερτσιά - Εισηγήτρια, Διονύσιο Παλλαδινό και Παναγιώτα Πασίση, Αρεοπαγίτες. Συνήλθε σε δημόσια συνεδρίαση στο Κατάστημα του στις 23 Ιανουαρίου 2024, με την παρουσία του Αντεισαγγελέως του Αρείου Πάγου Βασιλείου Παππαδά, (γιατί κωλύεται η Εισαγγελέας) και του Γραμματέως Χαράλαμπου Αθανασίου, για να δικάσει την αίτηση του αναιρεσείοντος - κατηγορουμένου Δ. Λ. του Ι., κατοίκου ..., που εκπροσωπήθηκε από τον δικηγόρο Ελευθέριο Μπριλλάκη, ο οποίος διορίστηκε δικηγόρος του με την υπ' αριθμ. 709/2023 απόφαση του Πρωτοδικείου Αθηνών, για αναίρεση της υπ' αριθμ. 3497/2023 αποφάσεως του Τριμελούς Εφετείου Κακουργημάτων Αθηνών. Το Τριμελές Εφετείο Κακουργημάτων Αθηνών, με την ως άνω απόφασή του διέταξε όσα λεπτομερώς αναφέρονται σ' αυτή, και ο αναιρεσείων - κατηγορούμενος, ζητάει την αναίρεση της αποφάσεως αυτής για τους λόγους που αναφέρονται στην από 7-11-2023 αίτησή του, που καταχωρίστηκε στο οικείο πινάκιο με αριθμό 1011/2023. Αφού άκουσε Τον Αντεισαγγελέα ο οποίος πρότεινε να απορριφθεί η κρινόμενη αίτηση αναίρεσης και τον διορισθέντα δικηγόρο του αναιρεσείοντος, που ζήτησε όσα αναφέρονται στα σχετικά πρακτικά.

REASONING
ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ Η κρινόμενη από 7-11-2023 αίτηση του Δ. Λ. του Ι. κατοίκου ..., για αναίρεση της υπ' αριθμ. 3497/2023 απόφασης του Δ'Τριμελούς Εφετείου Κακουργημάτων Αθηνών , με την οποία κηρύχθηκε ένοχος σε δεύτερο βαθμό της πράξης της διακίνησης ναρκωτικών ουσιών από τοξικομανή και του επιβλήθηκε ποινή φυλάκισης τριών (3)ετών, η οποία μετετράπη προς πέντε (5) ευρώ ημερησίως ,ασκήθηκε νομότυπα και εμπρόθεσμα, διότι ασκήθηκε στις 7-11-2023, ενώ η προσβαλλόμενη απόφαση, καταχωρήθηκε στο Ειδικό Βιβλίο στις 27-10-2023, ασκήθηκε δε από δικαιούμενο και έχοντα προς τούτο έννομο συμφέρον πρόσωπο, στρέφεται κατά υποκείμενης στο ένδικο αυτό μέσο απόφασης περιέχει, δε, λόγους αναίρεσης από το άρθρο 510 παρ.1 στοιχ. Δ' και Ε' του ΚΠοινΔ (έλλειψη ειδικής και εμπεριστατωμένης αιτιολογίας και εσφαλμένη ερμηνεία και εφαρμογή ουσιαστικής ποινικής διάταξης), και, συνακόλουθα, είναι παραδεκτή. Κατ' αρθ. 20 παρ1ν 4139/2013 όποιος εκτός από τις περιπτώσεις που προβλέπονται στα άρθρα 21, 22, 23, διακινεί παράνομα ναρκωτικά σύμφωνα με την παρ2 του ανωτέρω άρθρου τιμωρείται με κάθειρξη τουλάχιστον οκτώ(8)ετών και χρηματική ποινή μέχρι τριακόσιες χιλιάδες (300.000)ευρώ κατά δε το άρθρο 21 του ανωτέρω νόμου 1.με ποινή φυλάκισης μέχρι τρία έτη τιμωρείται όποιος α) διακινεί μικροποσότητες ναρκωτικών με σκοπό να εξασφαλίσει την κάλυψη των καθημερινών ατομικών του αναγκών και είναι εξαρτημένος β) διαθέτει ναρκωτικά χωρίς κέρδος σε οικείους του, με σκοπό να καλύψει τις άμεσες ανάγκες χρήσης τους, κατά δε την παρ 2 του ανωτέρω άρθρου με την ίδια ποινή τιμωρείται όποιος ,από την ποσότητα ναρκωτικών που έχει προμηθευτεί για τις προσωπικές του ανάγκες διαθέτει χωρίς κέρδος μέρος της σε άλλον για δική του αποκλειστική χρήση κρίση ότι η διάθεση γίνεται για αποκλειστική χρήση από τον τρίτο και από ποσότητα που καλύπτει προσωπικές ανάγκες του δράστη θεμελιώνεται στα στοιχεία που αναφέρονται στο άρθρο 29παρ1 εδάφιο δεύτερο. Περαιτέρω,από το συνδυασμό των διατάξεων των άρθρων 93 παρ.3 του Συντάγματος και 139 του ΚΠΔ, προκύπτει ότι η απαιτούμενη ειδική και εμπεριστατωμένη αιτιολογία της καταδικαστικής αποφάσεως, η έλλειψη της οποίας ιδρύει τον από το άρθρο 510 παρ.1 Δ' του ΚΠΔ, λόγο αναιρέσεως, υπάρχει όταν αναφέρονται σε αυτή με σαφήνεια, πληρότητα και χωρίς αντιφάσεις ή λογικά κενά τα πραγματικά περιστατικά που προέκυψαν από την αποδεικτική διαδικασία στα οποία στηρίχθηκε η κρίση του δικαστηρίου για τη συνδρομή των αντικειμενικών και υποκειμενικών στοιχείων του εγκλήματος, οι αποδείξεις που τα θεμελιώνουν και οι νομικές σκέψεις υπαγωγής των περιστατικών αυτών στην ουσιαστική ποινική διάταξη που εφαρμόστηκε. Για την ύπαρξη τέτοιας αιτιολογίας είναι παραδεκτή η αλληλοσυμπλήρωση του αιτιολογικού με το διατακτικό που αποτελούν ενιαίο σύνολο και σε σχέση με τα αποδεικτικά μέσα πρέπει να προκύπτει από την απόφαση με βεβαιότητα, ότι έχουν ληφθεί υπόψη και εκτιμηθεί όλα στο σύνολό τους και όχι ορισμένα μόνο από αυτά. Για τη βεβαιότητα δε αυτή αρκεί να μνημονεύονται όλα, έστω κατά το είδος τους, χωρίς ανάγκη ειδικότερης αναφοράς τους και μνείας του τι προέκυψε χωριστά από καθένα από αυτά, ούτε είναι απαραίτητη η αξιολογική συσχέτιση και σύγκριση των διαφόρων αποδεικτικών μέσων μεταξύ τους (εγγράφων, μαρτυρικών καταθέσεων), ούτε απαιτείται να προσδιορίζεται ποιο βάρυνε περισσότερο για τον σχηματισμό της δικαστικής κρίσης, αρκεί να προκύπτει με βεβαιότητα ότι το δικαστήριο έλαβε υπ' όψη του και συνεκτίμησε για τον σχηματισμό της δικανικής του πεποίθησης όλα τα αποδεικτικά μέσα και όχι μερικά κατ' επιλογή, όπως επιβάλλουν οι διατάξεις των άρθρων 177 παρ.1 και 178 ΚΠΔ, αφού η αιτιολογία δεν μπορεί να είναι επιλεκτική, να στηρίζεται δηλαδή σε ορισμένα δεδομένα της αποδεικτικής διαδικασίας χωρίς να συνεκτιμά άλλα που εισφέρθηκαν κατ' αυτήν, γιατί δημιουργούνται λογικά κενά και μια τέτοια αιτιολογία δεν θεωρείται εμπεριστατωμένη (ΑΠ 900/2022, ΑΠ 63/2021, ΑΠ 326/2021, ΑΠ 504/2020). Εξάλλου πρέπει να σημειωθεί ότι όταν εξαίρονται ορισμένα από τα αποδεικτικά μέσα, δεν σημαίνει ότι δεν λήφθηκαν υπόψη τα άλλα, αφού τα τελευταία δεν εξαιρέθηκαν ρητά, ούτε ανακύπτει ανάγκη αιτιολόγησης, γιατί δεν εξαίρονται τα λοιπά (ΑΠ 950/2019, ΑΠ 1207/2017). Η επιβαλλόμενη κατά τα ανωτέρω ειδική και εμπεριστατωμένη αιτιολογία της αποφάσεως πρέπει να υπάρχει όχι μόνο ως προς την κατηγορία, αλλά να επεκτείνεται και στους αυτοτελείς ισχυρισμούς που προβάλλονται από τον κατηγορούμενο ή το συνήγορο του. Τέτοιοι ισχυρισμοί είναι εκείνοι που προβάλλονται στο Δικαστήριο της ουσίας, σύμφωνα με τις διατάξεις των άρθρων 170 παρ. 2 και 333 παρ. 2 ΚΠΔ, και τείνουν στην άρση του άδικου χαρακτήρα της πράξεως ή την άρση ή μείωση της ικανότητας καταλογισμού ή την εξάλειψη του αξιοποίνου της πράξεως ή τη μείωση της ποινής. Η απόρριψη ενός τέτοιου ισχυρισμού, πρέπει να αιτιολογείται ιδιαιτέρως. Εξάλλου, με τη διάταξη του άρθρου 6 παρ. 1 της Ευρωπαϊκής Συμβάσεως για τα δικαιώματα του ανθρώπου, που επικυρώθηκε με το Ν.Δ/μα 53/19/20-9-1974, ορίζεται ότι "παν πρόσωπο έχει δικαίωμα όπως η υπόθεσίς του δικασθή δικαίως, δημοσία και εντός λογικής προθεσμίας υπό ανεξαρτήτου και αμερολήπτου δικαστηρίου, νομίμως λειτουργούντος, το οποίον θα αποφασίσει είτε επί των αμφισβητήσεων επί των δικαιωμάτων και υποχρεώσεών του αστικής φύσεως, είτε επί του βασίμου πάσης εναντίον του κατηγορίας ποινικής φύσεως". Κατ` αυτό, η πολιτεία, μέσω των οργάνων της οφείλει να απαντά σε όλα τα επιχειρήματα του κατηγορουμένου και να εξετάζονται αυτά κατά τρόπο πραγματικό από το Δικαστήριο, δηλαδή το Δικαστήριο να προβαίνει σε αποτελεσματική εξέταση των παρατηρήσεων, επιχειρημάτων και αποδείξεων που επικαλούνται οι διάδικοι. Παραβίαση της ως άνω αρχής πέραν της αναιρέσεως για έλλειψη ειδικής και εμπεριστατωμένης αιτιολογίας επάγεται απόλυτη ακυρότητα της διαδικασίας και ιδρύεται και ο από το άρθρο 510 παρ. 1 στοιχ. Α` σε συνδ. με το άρθρο 171 παρ. 1 στοιχ. δ` του ΚΠΔ λόγος αναιρέσεως (ΑΠ 121.2021,ΑΠ 101/2018, ΑΠ 1821/2016). Επίσης,λόγο αναίρεσης της απόφασης συνιστά, κατά το άρθρο 510 παρ. 1 στοιχ. Ε' του ΚΠοινΔ, και η εσφαλμένη ερμηνεία ή εφαρμογή ουσιαστικής ποινικής διάταξης. Εσφαλμένη ερμηνεία υπάρχει, όταν το δικαστήριο αποδίδει στο νόμο διαφορετική έννοια από εκείνη που πραγματικά έχει, ενώ εσφαλμένη εφαρμογή, όταν το δικαστήριο, χωρίς να παρερμηνεύσει το νόμο, δεν υπήγαγε ορθά τα πραγματικά περιστατικά, που δέχθηκε ότι αποδείχθηκαν, στη διάταξη που εφαρμόσθηκε. Περίπτωση εσφαλμένης εφαρμογής ουσιαστικής ποινικής διάταξης, που ιδρύει τον ανωτέρω αναιρετικό λόγο από το άρθρο 510 παρ. 1 στοιχ. Ε' του ΚΠοινΔ, συνιστά και η εκ πλαγίου παραβίαση της διάταξης αυτής, η οποία υπάρχει, όταν στο πόρισμα της απόφασης, που προκύπτει από την αλληλοσυμπλήρωση του σκεπτικού και του διατακτικού της και ανάγεται στα στοιχεία και στην ταυτότητα του εγκλήματος, έχουν εμφιλοχωρήσει ασάφειες, αντιφάσεις ή λογικά κενά, που καθιστούν ανέφικτο τον αναιρετικό έλεγχο σε σχέση με την ορθή εφαρμογή του νόμου, οπότε η απόφαση δεν έχει νόμιμη βάση (ΑΠ 876/2020, ΑΠ 504/2020) Στην προκειμένη περίπτωση, όπως προκύπτει από το σκεπτικό της με αριθμό 3497/2023 απόφασης το Δ'Τριμελές Εφετείο Κακουργημάτων Αθηνών μετά από συνεκτίμηση όλων των αποδεικτικών μέσων που προσδιορίζονται σε αυτήν δέχθηκε ανελέγκτως ότι αποδείχθηκαν τα ακόλουθα περιστατικά: "Ο κατηγορούμενος με τον συγκατηγορούμενο του Σ. Κ., στην Αθήνα και στην ευρύτερη περιοχή της Ελληνικής Επικράτειας, σε άγνωστο χρόνο, οπωσδήποτε όμως εντός του τελευταίου μήνα μέχρι την 14-06-2016, με περισσότερες πράξεις που συνιστούν εξακολούθηση του ιδίου εγκλήματος, ενεργώντας από κοινού αγόρασαν από άτομα αγνώστων στοιχείων, μη εξακριβωθείσες ποσότητες ναρκωτικών ουσιών και δη ακατέργαστης κάνναβης και φαρμακευτικών σκευασμάτων LEXOTANIL, που περιέχουν την απαγορευμένη ναρκωτική ουσία βρωμαζεπάμη και TAVOR, που περιέχουν την απαγορευμένη ναρκωτική ουσία λοραζεπάμη, αντί αγνώστου χρηματικού ποσού η άλλου είδους ανταλλάγματος, με σκοπό την περαιτέρω διακίνηση τους στην Ελληνική Επικράτεια. Συγκεκριμένα: Α (α) Μέρος των ως άνω ποσοτήτων που αγόρασαν κατά το αναφερόμενο στην αρχή του παρόντος χρονικό διάστημα αποτελεί οπωσδήποτε ποσότητα ακατέργαστης κάνναβης συνολικού βάρους: 1) 2 γραμμαρίων σε μία νάιλον συσκευασία, 4,4 γραμμαρίων σε μία νάιλον συσκευασία, 2,2 γραμμαρίων σε μία νάιλον συσκευασία, 2,1 γραμμαρίων σε μία νάιλον συσκευασία και όλα τα ανωτέρω εντός γυάλινου δοχείου, 2) 1,7 γραμμαρίων σε μία νάιλον συσκευασία, 1,5 γραμμαρίων σε μία νάιλον συσκευασία και 1,6 γραμμαρίων σε μία νάιλον συσκευασία και όλα τα ανωτέρω εντός γυάλινου δοχείου, 3) 133,6 γραμμαρίων σε μία νάιλον συσκευασία, 4) τέσσερις (4) νάιλον ισομερείς συσκευασίες, μεικτού βάρους 10,7 γραμμαρίων εκάστη, ήτοι συνολικού μεικτού βάρους 42,8 γραμμαρίων, εντός νάιλον συσκευασίας. 5) τρεις (3) νάιλον συσκευασίες ισομερείς, μεικτού βάρους 10,7 γραμμαρίων εκάστη, ήτοι συνολικού μεικτού βάρους 32,1 γραμμαρίων, εντός γυάλινου δοχείου, 6) 1,6 γραμμαρίων σε μία νάιλον συσκευασία, 1,4 γραμμαρίων σε μία νάιλον συσκευασία, 1,5 σε μία νάιλον συσκευασία, 1,5 γραμμαρίων σε μία νάιλον συσκευασία και όλα τα ανωτέρω εντός γυάλινου δοχείου, 7) τρεις (3) νάιλον συσκευασίες μεικτού βάρους 2,1 γραμμαρίων εκάστη, ήτοι συνολικού βάρους 6,3 γραμμαρίων αυτού και δύο νάιλον συσκευασίες μεικτού βάρους 2,5 γραμμαρίων εκάστη, ήτοι συνολικού βάρους 5 γραμμαρίων, και όλα τα ανωτέρω εντός γυάλινου δοχείου, δ) 54,2 γ μία νάιλον συσκευασία, 9) ένα πλαστικό κουτί το οποίο περιέχει 5 νάιλον συσκευασίες μεικτού βάρους ενός (1) γραμμαρίου, εκάστη, ήτοι συνολικού βάρους 5 γραμμαρίων, 10) 0,2 γραμμαρίων σε μία γυάλινη συσκευασία, 11) 4,4 γραμμαρίων σε έξι (6) αυτοσχέδια τσιγαριλίκια, 12) 10,7 γραμμαρίων σε μία νάιλον συσκευασία, 13) 1.082 γραμμαρίων σε μία νάιλον συσκευασία, εντός έτερης νάιλον συσκευασίας, 14) 4 γραμμαρίων σε μία νάιλον συσκευασία, 4,2 γραμμαρίων σε μία νάιλον συσκευασία, 3,4 γραμμαρίων σε μία νάιλον συσκευασία, 4 γραμμαρίων σε μία νάιλον συσκευασία, 3,4 γραμμαρίων σε μία νάιλον συσκευασία, 3,7 γραμμαρίων σε μία νάιλον συσκευασία, 3,5 γραμμαρίων σε μία νάιλον συσκευασία και 1,5 γραμμαρίων σε μία νάιλον συσκευασία, και όλα τα ανωτέρω εντός χάρτινης συσκευασίας και 15) 4,2 γραμμαρίων σε μία νάιλον συσκευασία, την οποία ο κατηγορούμενος Σ. Κ., εντός του ανωτέρω χρονικού διαστήματος, παρέλαβε σε άγνωστο τόπο από άγνωστο άτομο και αποθήκευσε στην οικία του, στην οδό ... στο ..., με σκοπό την περαιτέρω διακίνηση της, ενεργώντας και για λογαριασμό του κατηγορουμένου Δ. Λ.. Α (β) Μέρος των ως άνω ποσοτήτων, που αγόρασαν κατά το αναφερόμενο στην αρχή του παρόντος χρονικό διάστημα, αποτελεί οπωσδήποτε άγνωστη ποσότητα ακατέργαστης ειδικότερα ποσότητα συνολικού μεικτού βάρους: 1) 17,1 γραμμαρίων σε μία νάιλον συσκευασία, 2) 17,8 γραμμαρίων σε μία νάιλον συσκευασία, 3) 10,9 γραμμαρίων σε μία νάιλον συσκευασία, 4) 17,8 γραμμαρίων σε μία νάιλον συσκευασία, 5) 21,2 γραμμαρίων σε μία νάιλον συσκευασία, 6) 20,6 γραμμαρίων σε μία νάιλον συσκευασία, 7) 19,2 γραμμαρίων σε μία νάιλον συσκευασία, 8 209 γραμμαρίων σε μία νάιλον συσκευασία, 9) 11,7 γραμμαρίων σε μία νάιλον συσκευασία, 10) 37,2 γραμμαρίων σε μία νάιλον συσκευασία, 11) 36,8 γραμμαρίων σε μία νάιλον συσκευασία, 12) 37 γραμμαρίων σε μία νάιλον συσκευασία, 13) 36,1 γραμμαρίων σε μία νάιλον συσκευασία, 14) 49 γραμμαρίων σε μία νάιλον συσκευασία 15) 18,3 γραμμαρίων σε μία νάιλον συσκευασία, 16) 17,6 γραμμαρίων σε μία νάιλον συσκευασία, 17) 14 γραμμαρίων σε μία νάιλον συσκευασία, 18) 17 γραμμαρίων σε μία νάιλον συσκευασία, και 19) 17,2 γραμμαρίων σε μία (1) νάιλον συσκευασία, την οποία ο κατηγορούμενος Δ. Λ. παρέλαβε εντός του ανωτέρω χρονικού διαστήματος, σε άγνωστο τόπο από άγνωστο άτομο και μετέφερε την 14.10.2016 και περί ώρα 16:10 στην οδό ... στο ... με το υπ' αριθμόν ΚΜΡ - 6613 ΙΧΕ αυτοκίνητο μάρκας BMW, που οδηγούσε και επρόκειτο να παραδώσει στον κατηγορούμενο Σ. Κ., αλλά κατελήφθη από αστυνομικά όργανα, σύμφωνα με τα ειδικότερα διαλαμβανόμενα στην υπό στοιχείο Δ' παρακάτω πράξη. Α (γ) Μέρος των ως άνω ποσοτήτων που αγόρασαν κατά το αναφερόμενο στην αρχή του παρόντος χρονικό διάστημα αποτελεί οπωσδήποτε ποσότητα ακατέργαστης κάνναβης συνολικού μεικτού βάρους 8.2 γραμμαρίων σε μία νάιλον συσκευασία και ποσότητα δισκίων LEXOTANIL που περιέχουν την απαγορευμένη ναρκωτική ουσία βρωμαζεπάμη, ήτοι μία (1) καρτέλα περιέχουσα ναρκωτικά δισκία στα οποία αναγράφονταν η ένδειξη LEXOTANIL των 3 mg, τις οποίες ο κατηγορούμενος Δ. Λ. κατείχε ενεργώντας για λογαριασμό και του Σ. Κ., την 14-10-2016 και περί ώρα 16:10, στην οδό ... στο ..., εντός του υπ' αριθμόν ... ΙΧΕ αυτοκινήτου μάρκας BMW, που οδηγούσε, στο οποίο είχε πρόσβαση και ο Σ. Κ. με σκοπό την περαιτέρω διακίνησή τους. Α (δ) Μέρος των ως άνω ποσοτήτων που αγόρασαν κατά το αναφερόμενο στην αρχή της παρούσας χρονικό διάστημα αποτελεί οπωσδήποτε ποσότητα ακατέργαστης κάνναβης συνολικού μεικτού βάρους: 1) 15,3 γραμμαρίων σε ένα πακέτο τσιγάρα, 2) 113 γραμμαρίων σε μία νάιλον συσκευασία και 3) 11,9 γραμμαρίων σε μια νάιλον συσκευασία καθώς και φαρμακευτικών σκευασμάτων LEXOTANIL που περιέχουν την απαγορευμένη ναρκωτική ουσία βρωμαζεπάμη και TAVOR που περιέχουν την απαγορευμένη ναρκωτική ουσία λοραζεπάμη, ήτοι ένα (1) κουτί δισκίων περιέχον τρεις (3) καρτέλες με δέκα (10) δισκία εκάστη, τα οποία ανέγραφαν LEXOTANIL mq, ένα (1) κουτί δισκία περιέχον δύο (2) καρτέλες με δέκα (10) δισκία εκάστη, τα οποία ανέγραφαν LEXOTANIL 3mq και ένα (1) κουτί δισκία περιέχων δύο (2) καρτέλες με εννέα δισκία εκάστη, τα οποία ανέγραφαν TAVOR 2,5 mq, που ο δεύτερος κατηγορούμενος Δ. Λ., εντός του ανωτέρω χρονικού διαστήματος, παρέλαβε σε άγνωστο τόπο από άγνωστο άτομο και αποθήκευσε στην οικία του στην συμβολή των οδών … και …, στην … Αττικής, στην οποία είχε πρόσβαση και Σ. Κ., ενεργώντας και για λογαριασμό αυτού. Β) Περαιτέρω στην Αθήνα και στην ευρύτερη περιοχή της Ελληνικής Επικράτειας, σε άγνωστο χρόνο, οπωσδήποτε όμως εντός του τελευταίου μήνα μέχρι την 14-10-2016, με περισσότερες πράξεις που συνιστούν εξακολούθηση του ιδίου εγκλήματος οι κατηγορούμενοι ενεργώντας από κοινού κατείχαν με την έννοια της φυσικής εξουσίασης και της δυνατότητας να διαπιστώνουν ανά πάσα στιγμή την ύπαρξη και να διαθέτουν κατά βούληση, με σκοπό την περαιτέρω διακίνηση σε τρίτους ναρκωτικές ουσίες. Συγκεκριμένα: Β (α) Την 14.10.2016 και περί ώρα 15:20 ο Σ. Κ. κατείχε, εγεργώντας και για λογαριασμό του κατηγορουμένου Δ. Λ., εντός της ... στο … Αττικής, οικίας τους, όπου κατοικούσαν χρησιμοποιούσαν από κοινού με τον Δ. Λ., ως χώρο απόκρυψης και αποθήκευσης ναρκωτικών ουσιών τις ανωτέρω υπό στοιχεία Α (α) αναφερόμενες ποσότητες ακατέργαστης κάνναβης, με σκοπό την περαιτέρω διακίνισή της. Β(β) Την 14.10.2016 και περί ώρα 16:10 στην οδό ... στο ..., ο κατηγορούμενος Δ. Λ., κατείχε ενεργώντας και για λογαριασμό του πρώτου κατηγορουμένου, ποσότητες ακατέργαστης κάνναβης, όπως αναφέρονται στην υπό στοιχεία Α (β) πράξη, την οποία παρέλαβε από άγνωστο άτομο και την οποία μετέφερε με το υπ' αριθ. ... ΙΧΕ αυτοκίνητο μάρκας BMW, που οδηγούσε και επρόκειτο να παραδώσει στον Σ. Κ. αλλά, κατελήφθη από αστυνομικά όργανα. Β (γ) Την 14.10.2016 περί ώρα 16:10 στην οδό ... στο ..., ο κατηγορούμενος Δ. Λ. κατείχε ενεργώντας και για λογαριασμό του πρώτου κατηγορουμένου, εντός του υπ' αριθμόν ΚΜΡ-661 3 ΙΧΕ αυτοκινήτου μάρκας BMW, που οδηγούσε, στο οποίο είχε πρόσβαση και ο πρώτος κατηγορούμενος ποσότητες ακατέργαστης κάνναβης, δισκίων LEXOTANIL που περιέχουν την απαγορευμένη ναρκωτική ουσία βρωμαζεπάμη, όπως αναφέρονται στην υπό στοιχεία Α (γ) πράξη με σκοπό την περαιτέρω διακίνηση τους και Β (δ) Την 14.10.2016 περί ώρα 16:20 ο κατηγορούμενος Δ. Λ. κατείχε, ενεργώντας και για λογαριασμό του πρώτου κατηγορουμένου, εντός οικίας του επί της συμβολής των οδών ... στην ..., και την οποία χρησιμοποιούσαν από κοινού οι κατηγορούμενοι ως χώρο απόκρυψης και αποθήκευσης ναρκωτικών ουσιών, ποσότητες ακατέργαστης κάνναβης καθώς και φαρμακευτικών σκευασμάτων LEXOTANIL που περιέχουν την αναγορευμένη ναρκωτική ουσία βρωμαζεπάμη και TAVOR που περιέχουν την απαγορευμένη ναρκωτική ουσία λοραζεπάμη, όπως αναφέρονται στην υπό στοιχεία Α (δ) πράξη. Γ) Στην Αθήνα σε άγνωστο χρόνο, οπωσδήποτε όμως εντός του τελευταίου μήνα μέχρι την 14.10.2016, ενεργώντας από κοινού αποθήκευσαν και δη τοποθέτησαν σε χώρο ασφαλή και δυσπρόσιτο σε τρίτους ναρκωτικές ουσίες, στον οποίο είχαν αποκλειστική πρόσβαση οι κατηγορούμενοι. Συγκεκριμένα: 1) στον παραπάνω χρόνο και δη εντός της επί της οδού ... στο ..., οικίας όπου κατοικεί ο Σ. Κ. και στην οποία οικία είχε πρόσβαση και ο Δ. Λ., χρησιμοποιείτο δε αποκλειστικά ως χώρος αποθήκευσης ναρκωτικών ουσιών, τοποθέτησαν και απέκρυψαν άγνωστες ποσότητες ναρκωτικών ουσιών μέρος των οποίων αποτελούν οπωσδήποτε οι ναρκωτικές ουσίες που αναφέρονται ανωτέρω, στην υπό στοιχείο Α (α) πράξη και 2) στον ανωτέρω χρόνο και εντός της οικίας όπου κατοικεί ο κατηγορούμενος Δ. Λ., στην συμβολή των οδών ... στην ..., και στην οποία είχε πρόσβαση και ο πρώτος κατηγορούμενος, χρησιμοποιείτο δε αποκλειστικά ως χώρος αποθήκευσης ναρκωτικών ουσιών, τοποθέτησαν και απέκρυψαν άγνωστες ποσότητες ναρκωτικών ουσιών, μέρος των οποίων αποτελούν οπωσδήποτε οι ναρκωτικές ουσίες που αναφέρονται στην υπό στοιχείο Α (δ) πράξη του παρόντος κατηγορητηρίου. Δ) Στην Αττική και στην ευρύτερη περιοχή της Ελληνικής Επικράτειας, σε άγνωστο χρόνο, οπωσδήποτε όμως εντός του τελευταίου μήνα μέχρι την 14.10.2016, με περισσότερες πράξεις που συνιστούν εξακολούθηση του ιδίου εγκλήματος, ενεργώντας από κοινού μετέφεραν εν γνώσει τους, από έναν τόπο σε άλλο, μέσα στο έδαφος της Ελληνικής Επικράτειας ναρκωτικές ουσίες, με σκοπό την περαιτέρω διακίνησή τους. Ειδικότερα, την 14.10.2016 και περί ώρα 16:10, ο κατηγορούμενος Δ. Λ. μετέφερε, ενεργώντας και για λογαριασμό του πρώτου κατηγορουμένου, με το υπ' αριθμόν ... ΙΧΕ αυτοκίνητο μάρκας BMW, που οδηγούσε, ποσότητα ακατέργαστης κάνναβης, οπωσδήποτε όμως την ποσότητα που αναφέρεται στην υπό στοιχείο Α (β) πράξη, που παρέλαβε εντός του ανωτέρω χρονικού διαστήματος, σε άγνωστο τόπο από άγνωστο άτομο και μετέφερε στην επί της οδού ... στο ... οικία, όπου κατοικεί ο Σ. Κ. και επρόκειτο να παραδώσει σε αυτόν αλλά, κατελήφθη από αστυνομικά όργανα. Ε) Στην Αττική και στην ευρύτερη περιοχή της Ελληνικής επικράτειας, σε άγνωστο χρόνο, οπωσδήποτε όμως εντός του τελευταίου μήνα μέχρι την 14-10-2016, με περισσότερες πράξεις που συνιστούν εξακολούθηση του ιδίου εγκλήματος, ενεργώντας από κοινού πώλησαν σε διάφορα άτομα, αδιευκρίνιστες ποσότητες ακατέργαστης κάνναβης και φαρμακευτικών σκευασμάτων LEXOTANIL που περιέχουν την απαγορευμένη ναρκωτική ουσία βρωμαζεπάμη και TAVOR που περιέχουν την απαγορευμένη ναρκωτική ουσία λοραζεπάμη, εισπράττοντας άγνωστα χρηματικά ποσά ή άλλου είδους ανταλλάγματα, τουλάχιστον όμως το χρηματικό ποσό των 1.050 ευρώ, και 5.200 ρουβλίων Ρωσίας, που βρέθηκε και κατασχέθηκε στην κατοχή των Σ. Κ., που ενεργούσε και για λογαριασμό του κατηγορουμένου Δ. Λ. και το χρηματικό ποσό των 795 ευρώ που βρέθηκε και κατασχέθηκε στην κατοχή του κατηγορουμένου Δ. Λ., που ενεργούσε και για λογαριασμό του πρώτου κατηγορουμένου. Τα ανωτέρω βεβαιώνονται από την ένορκη κατάθεση του μάρτυρα - Αστυνομικού Χρήστου Μαυρογιάννη του Ξενοφώντα, που περιέχεται στα ταυτάριθμα με την αναγνωσθείσα εκκαλουμένη απόφαση, ο οποίος υπηρετεί στο Τμήμα Ασφαλείας Αγίου Ιωάννη Ρέντη και μετέβη με ετέρους συναδέλφους του προς διενέργεια έρευνας στην κατοικία του πρώτου κατηγορουμένου κατόπιν πληροφοριών που περιήλθαν στην υπηρεσία του, ότι αυτός διακινεί παράνομα ναρκωτικές ουσίες εντός της• οικίας του. Μετά το πέρας της έρευνας, αφού βρέθηκαν οι ανωτέρω αναφερόμενες ποσότητες, σε ερώτηση των αστυνομικών από πού προμηθεύεται ναρκωτικές ουσίες, τους ανέφερε ότι δε γνωρίζει τα πλήρη στοιχεία του ατόμου, αλλά ότι ονομάζεται Δημήτρης και ότι είναι περίπου 60 ετών. Επίσης αυθόρμητα τους ανέφερε ότι ανέμενε εντός ολίγου παράδοση ναρκωτικών έξωθεν της οικίας του. Κατόπιν τούτου οι αστυνομικοί έθεσαν σε διακριτική παρακολούθηση τον περιβάλλοντα της οικίας του χώρο και περί ώρα 16:10 της 14-10-2016 κατέφθασε δεύτερος κατηγορούμενος με το με αριθμό κυκλοφορίας ΚΜΠ - 6613 Ι.Χ.Ε. αυτοκίνητο, μάρκας BMW, χρώματος μαύρου, ο οποίος αποβιβάστηκε του οχήματος του κρατώντας στο χέρι του μία μπλε σακούλα, προχωρώντας προς την είσοδο της οικίας, όπου τον ανέμενε ο πρώτος κατηγορούμενος. Από την έρευνα που διενεργήθηκε στη σακούλα, προέκυψαν τα ανωτέρω αναφερόμενα ευρήματα, καθώς. και το χρηματικό ποσό των 795 ευρώ, ενώ περαιτέρω εντός φακέλου στην πόρτα του οδηγού ανευρέθηκε το χρηματικό ποσό των εκατό (100) ευρώ και τρεις (3) κενοί φάκελοι, που αναγραφόταν στον πρώτο το νούμερο εκατόν εβδομήντα (170), στο δεύτερο το νούμερο διακόσια (200) και στον τρίτο το νούμερο τριακόσια τριάντα (330). Επίσης εντός του οχήματος ανευρέθησαν ένας (1) σουγιάς, χρώματος ασημί, ένα (1) κινητό τηλέφωνο μάρκας NOKIA με ΙΜΕΙ1: 352439/05/614070/4 και με ΙΜΕΙ2: 35243/05/614071/2 και με κάρτα SIM της εταιρείας VODAFONE, ένα σημειωματάριο, στο οποίο αναγράφονταν χρηματικά ποσά και ονόματα και τέσσερα (4) πακέτα σύνδεσης της εταιρείας CU, τα οποία περιέχουν κάρτες SIM, πλην του ενός πακέτου. Περαιτέρω αναφορικά με τον αυτοτελή ισχυρισμό που πρόβαλε ο συνήγορος υπεράσπισης του κατηγορουμένου ότι πρόκειται για άτομο εξαρτημένο στις ναρκωτικές ουσίες κατά την έννοια της διάταξης του άρθρου 30 παρ. 1 του ν. 4139/2013, όπως αντικατέστησε και κατάργησε το άρθρο 30 του Ν. 3459.2006, από την από 29-11-2016 Έκθεση Ψυχιατρικής Πραγματογνωμοσύνης του Ψυχιάτρου - Νευρολόγου Ματθαίου Έξαρχου, που διορίστηκε με την υπ' αριθμόν 1372/18-10- 2016 διάταξη ενέργειας πραγματογνωμοσύνης και διορισμού Πραγματογνώμονα της Ανακρίτριας του 3ου Ανακριτικού Τμήματος Ναρκωτικών του Πρωτοδικείου Αθηνών προκύπτει ότι κατά τη γενομένη ψυχιατρική εξέταση ο Δ. Λ. είναι άτομο με (301.83) Μεταιχμιακή (Οριακή) Διαταραχή προσωπικότητας σύμφωνα με τα Διαγνωστικά Κριτήρια DSM - IV. Όπως ανέφερε ο ίδιος κάνει χρήση καπνιστής (αλουμινόχαρτο) ηρωίνης από την ηλικία των 35 ετών, περίπου 0,5 - 1 γρ. την ημέρα και κοκαΐνης καπνιστής (free base) έως 3 γρ. την ημέρα, χρήση ινδικής κάνναβης από την ηλικία των 18 ετών 2-3 τσιγάρα την ημέρα. Σε ηλικία 40 ετών και για 3 χρόνια χρήση ηρωίνης ενδοφλεβίως, 0,5 γρ. την ημέρα και χρήση κοκαΐνης και ηρωίνης συγχρόνως ενδοφλεβίως (speed ball) από 0,5 γρ. την ημέρα αντιστοίχως. Όταν δεν κάνει χρήση ναρκωτικών ουσιών παρουσιάζει φαινόμενα στερήσεως - δυσφορική διάθεση, εμέτους, μυϊκούς πόνους, εφίδρωση, ανησυχία και αϋπνία. Έχει προβεί σε προσπάθεια απεξάρτησης τον τελευταίο ενάμισι χρόνο επισκεπτόμενος ψυχιάτρους στο Νοσοκομείο Νίκαιας, στο Δρομοκαΐτειο και στον Ευαγγελισμό και σε ιδιώτη ιατρό, οι οποίοι του χορηγούν φαρμακευτική αγωγή και συγκεκριμένα Lexotanil 3 mg (αγχολυτικό) 1X3 και Tavor (αγχολυτικό) 1X2. Ελάμβανε Ladose 20mg (αντικαταθλιπτικό) και Ziprexa 5 mg (μείζων νευροληπτικό), τα οποία διέκοψε. Κατά τη φυσική εξέταση διαπιστώθηκε ότι φέρει παλαιά σημάδια, μόλις υποφαινόμενα, από παρεντερική χρήση ουσιών, όπως ουλές από παλαιές φλεβοκεντήσεις και φλεβοθρομβώσεις. Κατά την Ψυχιατρική συνέντευξη είναι καλά προσανατολισμένος σε τόπο και χρόνο και δεν παρουσιάζει διαταραχές μνήμης. Επίσης δεν παρουσιάζει διαταραχές στη ροή και στη δομή του λόγου, παραληρητικές ιδέες, αντιληπτικές διαταραχές κρίσης και βούλησης ή άλλου τύπου ψυχοπαθολογικά συμπτώματα. Σύμφωνα με τα συμπεράσματα του πραγματογνώμονα από την αξιολόγηση του ιστορικού, τη φυσική εξέταση, την κλινική εξέταση, την αξιολόγηση των ιατρικών εγγράφων και την εξέταση στην παρούσα κατάσταση προκύπτει ότι ο Δ. Λ. κάνει χρήση τοξικών ουσιών και πληροί πέντε (5) από τα κριτήρια που απαιτεί το άρθρο 30 παρ. 1 τον Ν. 4139/2013 και Υ.Α. Α23/3982/07-10/04-11-87 (Φ.Β]Κ.) 577 τ. Β' για τον χαρακτηρισμό τινός ως τοξικομανή. Η ουσία που χρησιμοποιεί είναι η ηρωίνη και η κοκαΐνη και είναι εξαρτησιογόνες ναρκωτικές ουσίες. Η ημερήσια δόση που λαμβάνει είναι περίπου 3 γρ. κοκαΐνης καπνιστή (free base) και 1 γρ. ηρωίνης καπνιστή. Η εξάρτησή του είναι τόσο ψυχική, όσο και σωματική και δεν μπορεί να την αποβάλλει με τις δικές της δυνάμεις και έχει την ανάγκη ειδικής μεταχείρισης. Η θεραπευτική αγωγή που συνιστάται είναι ψυχιατρική και ψυχολογική υποστήριξη συγχρόνως με την κατάλληλη φαρμακευτική αγωγή. Όλα τα ανωτέρω είναι δυνατόν να προκαλέσουν τέτοια διαταραχή ούτως ώστε να μην αντιλαμβάνεται πλήρως το άδικο των πράξεών του. Στο ίδιο συμπέρασμα καταλήγουν και οι πραγματογνώμονες Απόστολος Τσιάμης του Βασιλείου Ψυχίατρος - Ψυχοθεραπευτής στην από 12-4-2017 έκθεση ιατροδικαστικής πραγματογνωμοσύνης και ο Ι. Ν. του Ν. Ψυχίατρος στην από 14-11-2022 ψυχιατρική πραγματογνωμοσύνη, οι οποίες διενεργήθηκαν κατόπιν σχετικής διάταξης του Ανακριτή του 3ου Ανακριτικού Τμήματος Ναρκωτικών του Πρωτοδικείου Αθηνών, στα πλαίσια άλλης ανακριτικής διαδικασίας. Η εξάρτησή του πιστοποιείται και από την από 15-02-2017 βεβαίωση του Ψυχιατρικού Νοσοκομείου Αττικής, σύμφωνα με την οποία πάσχει από σοβαρή, υποτροπιάζουσα μείζοντα κατάθλιψη (F 33.2)/ εξάρτηση από καναβινοειδή (F 12), λαμβάνει ειδική αγωγή από διετίας τουλάχιστον και παρακολουθείται στα Εξωτερικά Ιατρεία του ΨΝΑ. Από την ανωτέρω πλήρως αιτιολογημένη έκθεση πραγματογνωμοσύνης, καθώς και από τα λοιπά στοιχεία που αναφέρθηκαν, συνάγεται ότι ο πρώτος κατηγορούμενος είναι τοξικομανής σύμφωνα με την έννοια του νόμου, αφού έχει αποκτήσει την έξη της χρήσης ναρκωτικών ουσιών, την οποία δεν μπορεί να αποβάλει με δικές του δυνάμεις. Περαιτέρω ο αυτοτελής ισχυρισμός που πρόβαλε ο συνήγορος υπεράσπισης αυτού περί μεταβολής της κατηγορίας σε προμήθεια και κατοχή προς ιδίαν αποκλειστικά χρήση (άρθρο 29 παρ. 1 και 4 του Ν. 4139/2013) κρίνεται απορριπτέος ως αβάσιμος καθόσον αναιρείται από τον τρόπο μεταφοράς και παράδοσης ποσοτήτων ακατέργαστης ινδικής κάνναβης στον πρώτο κατηγορούμενο, διαδικασία που έλαβε χώρα ενώπιον αστυνομικών. Εξ άλλου ο ισχυρισμός που πρόβαλε ο κατηγορούμενος κατά την απολογία του ότι η μεταφορά και παράδοση της παραπάνω ναρκωτικής ουσίας έγινε προκειμένου να εξασφαλίσει ένα "κέρασμα" δηλαδή μικροποσότητα για την κάλυψη της προσωπικής του ανάγκης δεν στοιχειοθετεί την πράξη της παρ. 2 του άρθρου 21 του ν. 4139/2013 σύμφωνα με την οποία "Με την ίδια ποινή τιμωρείται όποιος, από την ποσότητα ναρκωτικών που έχει προμηθευτεί για τις προσωπικές του ανάγκες, διαθέτει χωρίς κέρδος μέρος της σε άλλον για δική του αποκλειστική χρήση" δεδομένου ότι ο πρώτος κατηγορούμενος προόριζε τις παραδοθείσες συσκευασίες προς περαιτέρω διακίνηση. Εξάλλου σύμφωνα με την απολογία του συνηθίζει να "κερνά" φίλους του από ποσότητες ναρκωτικών που κατέχει, συμπεριφορά από την οποία προκύπτει διακίνηση ναρκωτικών ουσιών. Κατ' ακολουθία σύμφωνα με τα προαναφερόμενα κρίνεται ότι ο δεύτερος κατηγορούμενος κατά το χρόνο τέλεσης της ανωτέρω πράξης του είχε αποκτήσει την έξη ναρκωτικών ουσιών, την οποία δεν μπορούσε να αποβάλλει με τις δικές του δυνάμεις. Εξάλλου ο προβαλλόμενος επικουρικά ισχυρισμός περί μειωμένου καταλογισμού του κατηγορουμένου κατ' άρθρο 36 του Π.Κ κρίνεται απορριπτέος ως αβάσιμος καθόσον από κανένα στοιχείο δεν προέκυψε ότι εξαιτίας κάποιας από τις ψυχικές διαταραχές που αναφέρονται στο άρθρο 34 του Π.Κ. είχε μειωθεί η ικανότητα του κατηγορουμένου προς καταλογισμό κατά το χρόνο σύλληψής του, αλλά αντίθετα τελούσε σε πλήρη επίγνωση και αντίληψη των πράξεών του. Κατόπιν τούτου από την προπεριγραφόμενη συμπεριφορά του κατηγορουμένου στοιχειοθετείται η αντικειμενική και υποκειμενική υπόσταση της αξιόποινης πράξης της διακίνησης ναρκωτικών ουσιών με την μορφή της αγορά και κατοχής αυτών και πρέπει να κηρυχθεί ένοχος για την πράξη αυτή σύμφωνα με τη διάταξη του άρθρου 30 παρ. 4, εδάφ. β' του Ν. 4139/2013, όπως ορίζεται στο διατακτικό της παρούσας". Ακολούθως το Δικαστήριο κήρυξε ένοχο τον κατηγορούμενο και ήδη αναιρεσείοντα της αξιόποινης πράξης της διακίνησης ναρκωτικών ουσιών από κοινού και κατ' εξακολούθηση από τοξικομανή και του επέβαλε ποινή φυλάκισης τριών (3) ετών, η οποία μετατράπηκε προς 5 ευρώ ημερησίως με το ακόλουθο διατακτικό: " Κηρύσσει ένοχο τον κατηγορούμενο του ότι: Α) Στην Αθήνα και στην ευρύτερη περιοχή της Ελληνικής Επικράτειας, σε άγνωστο χρόνο, οπωσδήποτε όμως εντός του τελευταίου μήνα μέχρι την 14-06- 2016, με περισσότερες πράξεις που συνιστούν εξακολούθηση του ιδίου εγκλήματος, έχοντας αποκτήσει την έξη της χρήσης ναρκωτικών ουσιών, ενεργώντας από κοινού με τον συγκατηγορούμενο του Σ. Κ. αγόρασαν από άτομα αγνώστων στοιχείων, μη εξακριβωθείσες ποσότητες ναρκωτικών ουσιών και δη ακατέργαστης κάνναβης και φαρμακευτικών σκευασμάτων LEXOTANIL, που περιέχουν την απαγορευμένη ναρκωτική ουσία βρωμαζεπάμη και TAVOR, που περιέχουν την απαγορευμένη ναρκωτική ουσία λοραζεπάμη, αντί αγνώστου χρηματικού ποσού η άλλου είδους ανταλλάγματος, με σκοπό την περαιτέρω διακίνηση τους στην Ελληνική Επικράτεια. Μέρος των ως άνω ποσοτήτων που αγόρασαν κατά το αναφερόμενο στην αρχή του παρόντος χρονικό διάστημα αποτελεί οπωσδήποτε ποσότητα ακατέργαστης κάνναβης συνολικού βάρους: 1) 2 γραμμαρίων σε μία νάιλον συσκευασία, 4,4 γραμμαρίων σε μία νάιλον συσκευασία, 2,2 γραμμαρίων σε μία νάιλον συσκευασία, 2,1 γραμμαρίων σε μία νάιλον συσκευασία και όλα τα ανωτέρω εντός γυάλινου δοχείου, 2) 1,7 γραμμαρίων σε μία νάιλον συσκευασία, 1,5 γραμμαρίων σε μία νάιλον συσκευασία και 1,6 γραμμαρίων σε μία νάιλον συσκευασία και όλα τα ανωτέρω εντός γυάλινου δοχείου, 3) 133,6 γραμμαρίων σε μία νάιλον συσκευασία, 4) τέσσερις (4) νάιλον ισομερείς συσκευασίες, μεικτού βάρους 10,7 γραμμαρίων εκάστη, ήτοι συνολικού μεικτού βάρους 42,8 γραμμαρίων, εντός νάιλον συσκευασίας. 5) τρεις (3) νάιλον συσκευασίες ισομερείς, μεικτού βάρους 10,7 γραμμαρίων εκάστη, ήτοι συνολικού μεικτού βάρους 32,1 γραμμαρίων, εντός γυάλινου δοχείου, 6) 1,6 γραμμαρίων σε μία νάιλον συσκευασία, 1,4 γραμμαρίων σε μία νάιλον συσκευασία, 1,5 γραμμαρίων σε μία νάιλον συσκευασία, 1,5 γραμμαρίων σε μία νάιλον συσκευασία και όλα τα ανωτέρω εντός γυάλινου δοχείου, 7) τρεις (3) νάιλον συσκευασίες μεικτού βάρους 2,1 γραμμαρίων εκάστη, ήτοι συνολικού βάρους 6,3 γραμμαρίων αυτού και δύο νάιλον συσκευασίες μεικτού βάρους 2,5 γραμμαρίων εκάστη, ήτοι συνολικού βάρους 5 γραμμαρίων, και όλα τα ανωτέρω εντός γυάλινου δοχείου, 8) 54,2 γραμμαρίων σε μία νάιλον συσκευασία, 9) ένα πλαστικό κουτί το οποίο περιέχει 5 νάιλον συσκευασίες μεικτού βάρους ενός (1) γραμμαρίου, εκάστη, ήτοι συνολικού βάρους 5 γραμμαρίων, 10) 0,2 γραμμαρίων σε μία γυάλινη συσκευασία, 11) 4,4 γραμμαρίων σε έξι (6) αυτοσχέδια τσιγαριλίκια, 12) 10,7 γραμμαρίων σε μία νάιλον συσκευασία, 13) 1.082 γραμμαρίων σε μία νάιλον συσκευασία, εντός έτερης νάιλον συσκευασίας, 14) 4 γραμμαρίων σε μία νάιλον συσκευασία, 4,2 γραμμαρίων σε μία νάιλον συσκευασία, 3,4 γραμμαρίων σε μία νάιλον συσκευασία, 4 γραμμαρίων σε μία νάιλον συσκευασία, 3,4 γραμμαρίων σε μία νάιλον συσκευασία, 3,7 γραμμαρίων σε μία νάιλον συσκευασία, 3,5 γραμμαρίων σε μία νάιλον συσκευασία και 1,5 γραμμαρίων σε μία νάιλον συσκευασία, και όλα τα ανωτέρω εντός χάρτινης συσκευασίας και 15) 4,2 γραμμαρίων σε μία νάιλον συσκευασία, την οποία ο κατηγορούμενος Σ. Κ., εντός του ανωτέρω χρονικού διαστήματος, παρέλαβε σε άγνωστο τόπο από άγνωστο άτομο και αποθήκευσε στην οικία του, στην οδό ... στο ..., με σκοπό την περαιτέρω διακίνηση της, ενεργώντας και για λογαριασμό του κατηγορουμένου Λ. Δ., σύμφωνα με τα ειδικότερα διαλαμβανόμενα στην υπό στοιχείο Γ' πράξη. Μέρος των ως άνω ποσοτήτων, που αγόρασαν κατά το αναφερόμενο στην αρχή του παρόντος χρονικό διάστημα, αποτελεί οπωσδήποτε άγνωστη ποσότητα ακατέργαστης κάνναβης και ειδικότερα ποσότητα συνολικού μεικτού βάρους: 1) 17,1 γραμμαρίων σε μία νάιλον συσκευασία, 2) 17,8 γραμμαρίων σε μία νάιλον συσκευασία, 3) 10,9 γραμμαρίων σε μία νάιλον συσκευασία, 4) 17,8 γραμμαρίων σε μία νάιλον συσκευασία, 5) 21,2 γραμμαρίων σε μία νάιλον συσκευασία, 6) 20,6 γραμμαρίων σε μία νάιλον συσκευασία, 7) 19,2 γραμμαρίων σε μία νάιλον συσκευασία, 8.209 γραμμαρίων σε μία νάιλον συσκευασία, 9) 11,7 γραμμαρίων σε μία νάιλον συσκευασία, 10) 37,2 γραμμαρίων σε μία νάιλον συσκευασία, 11) 36,8 γραμμαρίων σε μία νάιλον συσκευασία, 12) 37 γραμμαρίων σε μία νάιλον συσκευασία, 13) 36,1 γραμμαρίων σε μία νάιλον συσκευασία, 14) 49 γραμμαρίων σε μία νάιλον συσκευασία 15) 18,3 γραμμαρίων σε μία νάιλον συσκευασία, 16) 17,6 γραμμαρίων σε μία νάιλον συσκευασία, 17) 14 γραμμαρίων σε μία νάιλον συσκευασία, 18) 17 γραμμαρίων σε μία νάιλον συσκευασία, και 19) 17,2 γραμμαρίων σε μία (1) νάιλον συσκευασία, την οποία ο κατηγορούμενος Λ. Δ. παρέλαβε εντός του ανωτέρω χρονικού διαστήματος, σε άγνωστο τόπο από άγνωστο άτομο και μετέφερε την 14.10.2016 και περί ώρα 16:10 στην οδό ... στο ... με το υπ' αρ. ... ΙΧΕ αυτοκίνητο μάρκας BMW, που οδηγούσε και επρόκειτο να παραδώσει στον κατηγορούμενο Σ. Κ., αλλά κατελήφθη από αστυνομικά όργανα, σύμφωνα με τα ειδικότερα διαλαμβανόμενα στην υπό στοιχείο Δ' πράξη. Μέρος των ως άνω ποσοτήτων που αγόρασαν κατά το αναφερόμενο στην αρχή του παρόντος χρονικό διάστημα αποτελεί οπωσδήποτε ποσότητα ακατέργαστης κάνναβης συνολικού μεικτού βάρους 8,2 γραμμαρίων σε μία νάιλον συσκευασία και ποσότητα δισκίων LEXOTANIL που περιέχουν την απαγορευμένη ναρκωτική ουσία βρωμαζεπάμη, ήτοι μία (1) καρτέλα περιέχουσα ναρκωτικά δισκία στα οποία αναγράφονταν η ένδειξη LEXOTANIL των 3 mg, τις οποίες ο κατηγορούμενος Λ. Δ. κατείχε ενεργώντας για λογαριασμό και του Σ. Κ. την 14-10-2016 και περί ώρα 16:10, στην οδό ... στο ..., εντός του υπ' αρ. ... ΙΧΕ αυτοκινήτου μάρκας BMW, που οδηγούσε, στο οποίο είχε πρόσβαση και ο πρώτος κατηγορούμενος, με σκοπό την περαιτέρω διακίνησή τους. Μέρος των ως άνω ποσοτήτων που αγόρασαν κατά το αναφερόμενο στην αρχή του παρόντος χρονικό διάστημα αποτελεί οπωσδήποτε ποσότητα ακατέργαστης κάνναβης συνολικού μεικτού βάρους: 1) 15,3 γραμμαρίων σε ένα πακέτο τσιγάρα, 2) 113 γραμμαρίων σε μία νάιλον συσκευασία και 3) 11,9 γραμμαρίων σε μια νάιλον συσκευασία καθώς και φαρμακευτικών σκευασμάτων LEXOTANIL που περιέχουν την απαγορευμένη ναρκωτική ουσία βρωμαζεπάμη και TAVOR που περιέχουν την απαγορευμένη ναρκωτική ουσία λοραζεπάμη, ήτοι ένα (1) κουτί δισκίων περιέχον τρεις (3) καρτέλες με δέκα (10) δισκία εκάστη, τα οποία ανέγραφαν LEXOTANIL 3mq, ένα (1) κουτί δισκία περιέχον δύο (2) καρτέλες με δέκα (10) δισκία εκάστη, τα οποία ανέγραφαν LEXOTANIL 3mq και ένα (1) κουτί δισκία περιέχων δύο (2) καρτέλες με εννέα δισκία εκάστη, τα οποία ανέγραφαν TAVOR 2,5 mq, που ο κατηγορούμενος Λ. Δ., εντός του ανωτέρω χρονικού διαστήματος, παρέλαβε σε άγνωστο τόπο από άγνωστο άτομο και αποθήκευσε στην οικία του στην συμβολή των οδών ..., στην ..., στην οποία είχε πρόσβαση και ο πρώτος κατηγορούμενος, ενεργώντας για λογαριασμό του και για λογαριασμό του πρώτου κατηγορουμένου, σύμφωνα με τα ειδικότερα διαλαμβανόμενα στην υπό στοιχεία Γ' πράξη. Β) Στην Αθήνα και στην ευρύτερη περιοχή της Ελληνικής Επικράτειας, σε άγνωστο χρόνο, οπωσδήποτε όμως εντός του τελευταίου μήνα μέχρι την 14-10-2016, με περισσότερες πράξεις που συνιστούν εξακολούθηση του ιδίου εγκλήματος ενεργώντας από κοινού κατείχαν με την έννοια της φυσικής εξουσίασης και της δυνατότητας να διαπιστώνουν ανά πάσα στιγμή την ύπαρξη και να διαθέτουν κατά βούληση, με σκοπό την περαιτέρω διακίνηση σε τρίτους ναρκωτικές ουσίες. Συγκεκριμένα: αα) την 14.10.2016 και περί ώρα 15:20 ο Σ. Κ. κατείχε, ενεργώντας και για λογαριασμό του κατηγορουμένου Λ. Δ., εντός της επί της οδού ... στο ..., οικίας τους, όπου κατοικούσε και την οποία χρησιμοποιούσαν από κοινού με τον ΛΑΔΑ Δημήτριο, ως χώρο απόκρυψης και αποθήκευσης ναρκωτικών ουσιών, ποσότητα ακατέργαστης κάνναβης, συνολικού μεικτού βάρους: 1) 2 γραμμαρίων σε μία νάιλον συσκευασία, 4,4 γραμμαρίων σε μία νάιλον συσκευασία, 2,2 γραμμαρίων σε μία νάιλον συσκευασία, 2.1 γραμμαρίων σε μία νάιλον συσκευασία και όλα τα ανωτέρω εντός γυάλινου δοχείου. 2) 1,7 γραμμαρίων σε μία νάιλον συσκευασία, 1,5 γραμμαρίων σε μία νάιλον συσκευασία και 1,6 γραμμαρίων σε μία νάιλον συσκευασία και όλα τα ανωτέρω εντός γυάλινου δοχείου, 3) 133,6 γραμμαρίων σε μία νάιλον συσκευασία, 4) τέσσερις (4) νάιλον συσκευασίες, ισομερείς μεικτού βάρους 10,7 γραμμαρίων εκάστη, ήτοι συνολικού μεικτού βάρους 42,8 γραμμαρίων, εντός νάιλον συσκευασίας, 5) τρεις (3) νάιλον συσκευασίες, ισομερείς, μεικτού βάρους 10,7 δέκα γραμμαρίων, ήτοι συνολικού μεικτού βάρους 32,1 γραμμαρίων, εντός γυάλινου δοχείου, 6) 1,6 γραμμαρίων σε μία νάιλον συσκευασία, 1,4 γραμμαρίων σε μία νάιλον συσκευασία, 1,5 γραμμαρίων σε μία νάιλον συσκευασία, 1.5 γραμμαρίων σε μία νάιλον συσκευασία και όλα τα ανωτέρω εντός γυάλινου δοχείου, 7) τρεις συσκευασίες μεικτού βάρους 2,1 γραμμαρίων εκάστη, ήτοι συνολικού βάρους 6,3 γραμμαρίων και δύο (2) νάιλον συσκευασίες μεικτού βάρους 2.5 γραμμαρίων εκάστη, ήτοι συνολικού βάρους 5 γραμμαρίων, και όλα τα ανωτέρω εντός γυάλινου δοχείου, 8) 54,2 γραμμαρίων σε μία νάιλον συσκευασία, 9) ένα πλαστικό κουτί, το οποίο περιέχει 5 νάιλον συσκευασίες μικτού βάρους ενός (1) γραμμαρίου, εκάστη, ήτοι συνολικού βάρους 5 γραμμαρίων, 10) 0,2 γραμμαρίων σε μία (1) γυάλινη συσκευασία, 11) 4,4 γραμμαρίων σε έξι αυτοσχέδια τσιγαριλίκια, 12) 10,7 γραμμαρίων σε μία νάιλον συσκευασία, 13) 1.082 γραμμαρίων σε μία νάιλον συσκευασία, εντός έτερης νάιλον συσκευασίας, 14) 4 γραμμαρίων σε μία νάιλον συσκευασία, 4,2 γραμμαρίων σε μία νάιλον συσκευασία, 3,4 γραμμαρίων σε μία νάιλον συσκευασία, 4 γραμμαρίων σε μία νάιλον συσκευασία, 3.4 γραμμαρίων σε μία νάιλον συσκευασία, 3,7 γραμμαρίων σε μία νάιλον συσκευασία, 3.5 γραμμαρίων σε μία νάιλον συσκευασία και 1,5 γραμμαρίων σε μία νάιλον συσκευασία, και όλα τα ανωτέρω εντός χάρτινης συσκευασίας και 15) 4,2 γραμμαρίων σε μία νάιλον συσκευασία, με σκοπό την περαιτέρω διακίνησή της. ββ) την 14.10.2016 και περί ώρα 16:10 στην οδό ... στο ..., ο κατηγορούμενος Λ. Δ., κατείχε ενεργώντας για λογαριασμό και του πρώτου κατηγορουμένου, ποσότητα ακατέργαστης κάνναβης, συνολικού μεικτού βάρους: 1) 17,1 γραμμαρίων σε μία νάιλον συσκευασία, 2) 17,8 γραμμαρίων σε μία νάιλον συσκευασία, 3) 10,9 γραμμαρίων σε μία νάιλον συσκευασία, 4) 17,8 γραμμαρίων σε μία νάιλον συσκευασία, 5) 21,2 γραμμαρίων σε μία νάιλον συσκευασία, 6) 20,6 γραμμαρίων σε μία νάιλον συσκευασία, 7) 19,2 γραμμαρίων σε μία νάιλον συσκευασία, 8) 20,9 γραμμαρίων σε μία νάιλον συσκευασία, 9) 11,7 γραμμαρίων σε μία νάιλον συσκευασία, 10) 37,2 γραμμαρίων σε μία νάιλον συσκευασία, 11) 36,8 γραμμαρίων σε μία νάιλον συσκευασία, 12) 37 γραμμαρίων σε μία νάιλον συσκευασία, 13) 36,1 γραμμαρίων σε μία νάιλον συσκευασία, 14) 49 γραμμαρίων σε μία νάιλον συσκευασία, 15) 18,3 γραμμαρίων σε μία νάιλον συσκευασία, 16) 17,6 γραμμαρίων σε μία νάιλον συσκευασία, 17) 14 γραμμαρίων σε μία νάιλον συσκευασία, 18) 17 γραμμαρίων σε μία νάιλον συσκευασία, και 19) 17,2 γραμμαρίων σε μία νάιλον συσκευασία, την οποία παρέλαβε από άγνωστο άτομο και την οποία μετέφερε με το υπ' αριθ. ... ΙΧΕ αυτοκίνητο μάρκας BMW, που οδηγούσε και επρόκειτο να παραδώσει στον Σ. Κ. αλλά, κατελήφθη από αστυνομικά όργανα, σύμφωνα με τα ειδικότερα διαλαμβανόμενα στην υπό στοιχείο Δ' πράξη. γγ) την 14.10.2016 περί ώρα 16:10 στην οδό ... στο ..., ο κατηγορούμενος Λ. Δ., κατείχε ενεργώντας για λογαριασμό και του πρώτου κατηγορουμένου, εντός του υπ' αριθ. ΚΜΡ-661 3 ΙΧΕ αυτοκινήτου μάρκας BMW, που οδηγούσε, στο οποίο είχε πρόσβαση και ο πρώτος κατηγορούμενος, ποσότητα ακατέργαστης κάνναβης, συνολικού μεικτού βάρους 8.2 γραμμαρίων σε μία νάιλον συσκευασία και ποσότητα δισκίων LEXOTANIL που περιέχουν την απαγορευμένη ναρκωτική ουσία βρωμαζεπάμη, ήτοι μία (1) καρτέλα περιέχουσα δισκία στα οποία αναγράφονταν η ένδειξη LEXOTANIL 3 mq, με σκοπό την περαιτέρω διακίνηση τους και δδ) την 14.10.2016 περί ώρα 16:20 ο κατηγορούμενος Λ. Δ. κατείχε, ενεργώντας για λογαριασμό και του πρώτου κατηγορουμένου, εντός οικίας του επί της συμβολής των οδών ... στην ..., και την οποία χρησιμοποιούσαν από κοινού οι κατηγορούμενοι ως χώρο απόκρυψης και αποθήκευσης ναρκωτικών ουσιών, ποσότητα ακατέργαστης κάνναβης συνολικού μεικτού βάρους: 1) 15,3 γραμμαρίων σε ένα πακέτο τσιγάρα, 2) 11,3 γραμμαρίων σε μία νάιλον συσκευασία και 3) 11,9 γραμμαρίων σε μία νάιλον συσκευασία καθώς και φαρμακευτικών σκευασμάτων LEXOTANIL που περιέχουν την απαγορευμένη ναρκωτική ουσία βρωμαζεπάμη και TAVOR που περιέχουν την απαγορευμένη ναρκωτική ουσία λοραζεπάμη, ήτοι ένα (1) κουτί δισκίων περιέχον τρεις (3) καρτέλες με δέκα (10) δισκία εκάστη, τα οποία ανέγραφαν LEXOTANIL 3mg, ένα (1) κουτί δισκία περιέχον δύο (2) καρτέλες με δέκα (10) δισκία εκάστη, τα οποία ανέγραφαν LEXOTANIL 3mg και ένα (1) κουτί δισκία περιέχων δύο (2) καρτέλες με εννέα δισκία εκάστη, τα οποία ανέγραφαν TAVOR 2,5mg, σύμφωνα με τα ειδικότερα διαλαμβανόμενα στην υπό στοιχεία Γ' πράξη. Γ) Στην Αθήνα σε άγνωστο χρόνο, οπωσδήποτε όμως εντός του τελευταίου μήνα μέχρι την 14.10.2016, ενεργώντας από κοινού αποθήκευσαν και δη τοποθέτησαν σε χώρο ασφαλή και δυσπρόσιτο σε τρίτους ναρκωτικές ουσίες, στον οποίο είχαν αποκλειστική πρόσβαση οι κατηγορούμενοι. Συγκεκριμένα: 1) στον παραπάνω χρόνο και δη εντός της επί της οδού ... στο ..., οικίας όπου κατοικεί οι Σ. Κ. και στην οποία οικία είχε πρόσβαση και ο Λ. Δ., χρησιμοποιείτο δε αποκλειστικά ως χώρος αποθήκευσης ναρκωτικών ουσιών, τοποθέτησαν και απέκρυψαν άγνωστες ποσότητες ναρκωτικών ουσιών μέρος των οποίων αποτελούν οπωσδήποτε οι ναρκωτικές ουσίες που αναφέρονται ανωτέρω, στην υπό στοιχείο Β-αα πράξη και 2) στον ανωτέρω χρόνο και εντός της οικίας όπου κατοικεί ο κατηγορούμενος Λ. Δ., στην συμβολή των οδών ... στην ..., και στην οποία είχε πρόσβαση και ο πρώτος κατηγορούμενος, χρησιμοποιείτο δε αποκλειστικά ως χώρος αποθήκευσης ναρκωτικών ουσιών, τοποθέτησαν και απέκρυψαν άγνωστες ποσότητες ναρκωτικών ουσιών, μέρος των οποίων αποτελούν οπωσδήποτε οι ναρκωτικές ουσίες που αναφέρονται στην υπό στοιχείο Β-δδ πράξη. Δ) Στην Αττική και στην ευρύτερη περιοχή της Ελληνικής Επικράτειας, σε άγνωστο χρόνο, οπωσδήποτε όμως εντός του τελευταίου μήνα μέχρι την 14.10.2016, με περισσότερες πράξεις που συνιστούν εξακολούθηση του ιδίου εγκλήματος, ενεργώντας από κοινού μετέφεραν εν γνώσει τους, από έναν τόπο σε άλλο, μέσα στο έδαφος της Ελληνικής Επικράτειας ναρκωτικές ουσίες, με σκοπό την περαιτέρω διακίνησή τους. Ειδικότερα, την 14.10.2016 και περί ώρα 16:10, ο κατηγορούμενος Λ. Δ. μετέφερε, ενεργώντας και για λογαριασμό του πρώτου κατηγορουμένου, με το υπ' αρ. ... ΙΧΕ αυτοκίνητο μάρκας BMW, που οδηγούσε, ποσότητα ακατέργαστης κάνναβης, οπωσδήποτε όμως την ποσότητα που αναφέρεται στην υπό στοιχείο Β-ββ πράξη του παρόντος κατηγορητηρίου, που παρέλαβε εντός του ανωτέρω χρονικού διαστήματος, σε άγνωστο τόπο από άγνωστο άτομο και μετέφερε στην επί της οδού ... στο ... οικία, όπου κατοικεί ο Σ. Κ. και επρόκειτο να παραδώσει στον Σ. Κ. αλλά, κατελήφθη από αστυνομικά όργανα. Ε) Στην Αττική και στην ευρύτερη περιοχή της Ελληνικής επικράτειας, σε άγνωστο χρόνο, οπωσδήποτε όμως εντός του τελευταίου μήνα μέχρι την 14-10-2016, με περισσότερες πράξεις που συνιστούν εξακολούθηση του ιδίου εγκλήματος, ενεργώντας από κοινού πώλησαν σε διάφορα άτομα, αδιευκρίνιστες ποσότητες ακατέργαστης κάνναβης και φαρμακευτικών σκευασμάτων LEXOTANIL που περιέχουν την απαγορευμένη ναρκωτική ουσία βρωμαζεπάμη και TAVOR που περιέχουν την απαγορευμένη ναρκωτική ουσία λοραζεπάμη, εισπράττοντας άγνωστα χρηματικά ποσά ή άλλου είδους ανταλλάγματα, τουλάχιστον όμως το χρηματικό ποσό των 1.050 ευρώ, και 5.200 ρουβλίων Ρωσίας, που βρέθηκε και κατασχέθηκε στην κατοχή του Σ. Κ., που ενεργούσε και για λογαριασμό του κατηγορουμένου Λ. Δ. και το χρηματικό ποσό των 795 ευρώ που βρέθηκε και κατασχέθηκε στην κατοχή του κατηγορουμένου Λ. Δ., που ενεργούσε για λογαριασμό και του πρώτου κατηγορουμένου". Το Δικαστήριο με την προσβαλλόμενη απόφαση, ενώ ο κατηγορούμενος κατά την απολογία του πρόβαλε τον εξής ισχυρισμό: "ότι η μεταφορά και παράδοση των ναρκωτικών ουσιών για τις οποίες κατηγορείται έγινε προκειμένου να εξασφαλίσει ένα "κέρασμα" δηλαδή μικροποσότητα για την κάλυψη της καθημερινής προσωπικής του ανάγκης χρήσης ως εξαρτημένος" ισχυρισμός που στοιχειοθετεί την ιδιαίτερη περίπτωση της παραβ της παρ1α του άρθρου 21 ν 4139/2013, της διακίνησης μικροποσότητας ναρκωτικών με σκοπό να εξασφαλίσει ο κατηγορούμενος την κάλυψη των καθημερινών ατομικών του αναγκών χρήσης και είναι εξαρτημένος και τον οποίο ανέπτυξε και ο συνήγορος υπεράσπισης αυτού αναφέροντας συγκεκριμένα περιστατικά και το σχετικό άρθρο 21παρ 1α του ν 4139/2013(σελ. 18, 19 των πρακτικών της προσβαλλόμενης απόφασης) εκτίμησε εσφαλμένα τον ισχυρισμό αυτό ότι στοιχειοθετεί την πράξη της παρ 2 του άρθρου 21 του ν 4139/2013 και τον απέρριψε χωρίς να παραθέσει ειδική και εμπεριστατωμένη αιτιολογία κατά την απορριπτική του κρίση ,καθώς ο ισχυρισμός αυτός, προτάθηκε παραδεκτά και ορισμένα από τον ίδιο τον αναιρεσείοντα και τον πληρεξούσιο δικηγόρο του, η δε τυχόν παραδοχή του οδηγούσε σε μείωση ποινής, καθόσον τιμωρείται η πράξη αυτή με ποινή φυλάκισης έως τρία έτη Ειδικότερα δεν εκτίθεται παντελώς η θέση του Δικαστηρίου επί του ανωτέρω ισχυρισμού, που προτάθηκε από τον αναιρεσείοντα στο ακροατήριο κατά την απολογία του (παραβ. άρθρο 21παρ 1α του ν 4139/2013) προς αντίκρουση της αποδιδόμενης σ` αυτόν κατηγορίας. Μετά από αυτά, πρέπει να γίνουν δεκτοί ως βάσιμοι οι από το άρθρο 510 παρ.1 στοιχ. Δ` και Ε'Κ.Π.Δ. σχετικοί λόγοι της αίτησης αναίρεσης περί ελλείψεως ειδικής και εμπεριστατωμένης αιτιολογίας και εσφαλμένης εφαρμογής του νόμου(510παρ1στοιχ Δ και Ε ΚΠΔ), παρέλκει δε η έρευνα τωνλοιπών λόγων αναίρεσης, και στη συνέχεια, να αναιρεθεί η ανωτέρω απόφαση του Τριμελούς Εφετείου Κακουργημάτων Αθηνών και κατ` εφαρμογή της διάταξης του άρθρου 519 Κ.Π.Δ.,να παραπεμφθεί η υπόθεση προς νέα συζήτηση στο ίδιο Δικαστήριο που την εξέδωσε, η σύνθεση του οποίου από δικαστές άλλους εκτός από αυτούς που δίκασαν προηγουμένως είναι δυνατή,κατά τα στο διατακτικό εκτιθέμενα.

DECISION
ΓΙΑ ΤΟΥΣ ΛΟΓΟΥΣ ΑΥΤΟΥΣ Αναιρεί την υπ` αριθμ.3497 /2023 απόφαση του Δ'Τριμελούς Εφετείου Κακουργημάτων Αθηνών Παραπέμπει την υπόθεση για νέα συζήτηση στο ίδιο ως άνω Δικαστήριο, συντιθέμενο από δικαστές άλλους εκτός από αυτούς που δίκασαν προηγουμένως ΚΡΙΘΗΚΕ, αποφασίσθηκε στην Αθήνα, στις 19 Μαρτίου 2024. ΔΗΜΟΣΙΕΥΘΗΚΕ σε δημόσια συνεδρίαση στο ακροατήριό του, στην Αθήνα, στις 9 Απριλίου 2024.

LEGAL REFERENCES
Articles Referenced: άρθρο 510 παρ.1 στοιχ. Δ', άρθρα 21, άρθρο 21, άρθρο 29π, άρθρων 93 παρ.3, άρθρο 510 παρ.1, άρθρων 177 παρ.1, άρθρων 170 παρ. 2, άρθρου 6 παρ. 1, άρθρο 510 παρ. 1 στοιχ. Α, άρθρο 171 παρ. 1 στοιχ. δ, άρθρο 510 παρ. 1 στοιχ. Ε', άρθρου 30 παρ. 1 του ν. 4139/2013, άρθρο 30 του Ν. 3459, άρθρο 30 παρ. 1, άρθρο 29 παρ. 1, άρθρου 21 του ν. 4139/2013, άρθρο 36, άρθρο 34, άρθρου 30 παρ. 4, άρθρου 21, άρθρο 21π, άρθρο 510 παρ.1 στοιχ. Δ, άρθρου 519, άρθρο 510, άρθρων 93, άρθρων 177, άρθρων 170, άρθρου 6, άρθρο 171, άρθρου 30, άρθρο 30, άρθρο 29
Article Codes: ΠΚ
Law References: Ν.3459/|ν.4139/2013
Total Articles Cited: 28

DATES MENTIONED: 7-11-2023|27-10-2023|20-9-1974|14-06-2016|14-10-2016|29-11-2016|12-4-2017|14-11-2022|15-02-2017|23-01-2024|19-03-2024|09-04-2024

SOURCE: https://areiospagos.gr/nomologia/apofaseis_DISPLAY.asp?cd=V5SDCMXKAOFEXFHN9P3N2YNHC1ZXRN&apof=566_2024&info=ΠΟΙΝΙΚΕΣ -  ΣΤ